techiaith/cofnodycynulliad_en-cy huggingface dataset:
English: There are many things about large projects such as these, and networks such as transport, and there's a need for independence, and there's a need to foster consensus through that. So, there is an aspect of depoliticalization, that politicizing in a party political way, if you like - and in that way you build consensus through that engagement with other people. Now, it's important, therefore, that the accountability lines don't go one way from Welsh Government to Transport for Wales. It's important that it's seen as going further that that, whether that is adopting expertise through recruiting expertise from outside Wales in a number of different areas, or otherwise it might as well be a Government body, in a way. And that, I think, is the reason why it's a company, but it's also important that it has those accountability lines to the Assembly. The point is to ensure that those lines show clearly that it is independent from Welsh Government. In essence, what you're looking for as well is that, if you can think of some large project that is quite controversial - I'm sure you can think of some roads in south-east Wales - if this body, Transport for Wales, brought ideas and a policy emphasis and evidence, would people trust it to be totally independent? That is the task, in a way - that you have to ensure that there is a body here that has trust across the different political parties, but also across Wales, to be able to be seen as an expert that can be neutral.
Welsh: Mae yna lot o bethau ynglŷn â phrojectau mawr fel hyn, a rhwydweithiau o'r fath, fel trafnidiaeth - bod angen yr annibyniaeth yna, bod angen gallu magu consensws drwy wneud hynny. Felly, mae yna ochr o ddadwleidyddoli, bod gwleidydda mewn ffordd wleidyddol bleidiol, os liciwch chi - ac yn y modd yna, felly, rydych chi'n adeiladu consensws drwy'r engagement yna efo pobl arall. Mae'n bwysig, felly, bod y llinellau o atebolrwydd, fel petai, ddim yn mynd un ffordd o Lywodraeth Cymru i Drafnidiaeth Cymru. Mae'n bwysig eu bod nhw'n cael eu gweld yn mynd ymhellach na hynny, boed hynny yn magu arbenigedd drwy gael recriwtio arbenigedd o du allan i Gymru dros wahanol feysydd - na fuasech chi fel arall, neu fel arall, waeth iddo fe fod yn gorff llywodraethol mewn ffordd. Dyna ydy, dwi'n tybio, y rheswm pam ei fod o'n gwmni, ond hefyd mae o'n bwysig bod ganddo fo'r llinellau o atebolrwydd yna i'r Cynulliad. Mewn ffordd, y pwynt ydy gwneud yn sicr bod y llinellau yna yn dangos yn glir ei fod o'n annibynnol o Lywodraeth Cymru. Yn ei hanfod, beth rydych chi'n chwilio amdano hefyd ydy, os ydych chi'n gallu meddwl am ryw brosiect mawr sydd yn eithaf dadleuol - dwi'n siŵr rydych chi'n gallu meddwl am rai lonydd yn ne-ddwyrain Cymru, neu rywbeth fel yna - os buasai'r corff yma, Trafnidiaeth Cymru, yn dod â syniadau a phwyslais polisi a thystiolaeth, a fuasai tryst gan bobl ei fod yn hollol annibynnol? Dyna ydy'r dasg, mewn ffordd - eich bod chi yn sicrhau bod yna gorff yma sydd efo tryst ar draws y gwahanol bleidiau gwleidyddol, ond hefyd dros Gymru, i fedru cael ei weld fel arbenigwr sydd yn gallu bod yn niwtral.
English: But is that possible at the moment? Because from what we understand, Welsh Government sets the policy and then Transport for Wales implements that policy. To me, that doesn't read as an independent body. An independent body would be able to come up with its own policies based on some sort of remit from Welsh Government, but not having the policy emphasis of Welsh Government.
Welsh: Ond ydy hynny'n bosib ar hyn o bryd, achos, yn ôl beth dŷn ni'n ei ddeall, mae Llywodraeth Cymru yn gosod y polisi ac wedyn Trafnidiaeth Cymru sydd yn gweithredu'r polisi hwnnw. Dyw hynny ddim, i fi, yn darllen fel corff annibynnol. Byddai corff annibynnol yn gallu dod lan â'i bolisïau ei hun, wedi'u seilio ar ryw fath o remit gan Lywodraeth Cymru ond dim pwyslais polisi Llywodraeth Cymru.
English: I think the Welsh Government always has a lot of power in setting the agenda, and of course we already know from the remit letter for Transport for Wales that they follow governance arrangements that are meant to play out over time. As such, it has to align with the future generations Act and so on. So, there is a question there, and it's something that's going to arise more and more as it has more responsibilities bestowed on it, and I think that's something - . To an extent, the point of this is to raise these questions, of course, and there's a reason why we raise them in evidence. We're not necessarily saying that things have all been bad thus far, and there's an element that it makes sense that it's been set up like this, but maybe there's a need, as I said, to take the stabilizers away now - that Welsh Government has been important in setting that agenda and having it set up, but we have to make sure that we now look at its governance to make sure that it is independent in the way that I've discussed, if that makes sense.
Welsh: Mae gan Lywodraeth Cymru wastad lot o bŵer yn setio'r agenda, ac wrth gwrs dŷn ni'n gwybod yn barod yn remit Trafnidiaeth Cymru eu bod nhw'n dilyn hefyd fframweithiau llywodraethol sydd i fod i bara dros amser megis y future generations Act ac yn y blaen. Felly, mae yna gwestiwn yna, ac mae hwnna'n rhywbeth sydd yn mynd i godi fwyfwy wrth iddo fo gael mwy o gyfrifoldebau, dwi'n meddwl, ac mae hynny'n rhywbeth - . I ryw raddau, pwynt hwn ydy codi'r cwestiynau yma, wrth gwrs, ond mae rheswm pam ein bod ni'n codi'r cwestiynau yma yn ein tystiolaeth. Dydyn ni ddim o reidrwydd yn dweud bod pethau wedi bod yn ddrwg i gyd hyd yn hyn, ac mae yna elfen lle mae'n gwneud synnwyr ei fod o di cael ei setio fyny i fod fel hyn, ond efallai fod angen, fel oeddwn yn dweud, cymryd y stabilisers i ffwrdd rŵan - bod Llywodraeth Cymru wedi bod yn bwysig iawn yn setio'r agenda a chael e wedi setio fyny, ond dŷn ni angen gwneud yn sicr ein bod ni rŵan yn edrych ar ei lywodraethiant o i wneud yn sicr ei fod o'n annibynnol yn y ffordd dwi wedi trafod, os ydy hynna'n gwneud synnwyr.
English: So, the national infrastructure commission could perhaps have more of a role, then, in this, because we haven't really touched on it in these discussions specifically.
Welsh: Bydd comisiwn seilwaith Cymru efallai'n gallu cael mwy o rôl fan hyn, achos dŷn ni ddim rili wedi cyffwrdd cymaint arnyn nhw yn y trafodaethau yma yn benodol.
English: Yes, and that's one thing that I didn't want to throw in yet. But the National Infrastructure Commission for Wales, of course, is an important part of the ecology, if you like, of these different organisations. This is where it's important that we know what the remit and the aims and the essence of each body is. And it's important that they know what the core issues are relating to each of the bodies. Because there is a place, of course, where NICW looks at the infrastructure across the piece, as it were, and TfW on transport, but of course they do intertwine. The role of NICW looks at five to 30 years, and I think TfW has a budget of five years. So, it's important that these haven't been put separately - it's important to look at how they dovetail, and what that relationship is - who does what and who does what in a good manner. I think that's important, and that also works for when you look at the other organisations that come into this.
Welsh: Ia, a dyna un peth doeddwn i ddim eisiau ei daflu i mewn yna eto. Ond mae Comisiwn Seilwaith Cenedlaethol Cymru, wrth gwrs, yn rhan bwysig o ecoleg, os liciwch chi, y gwahanol gyrff yma. Dyma lle mae'n bwysig ein bod ni'n gwybod beth ydy remit, a beth ydy nodau, a beth ydy hanfod pob corff. Ac mae'n bwysig eu bod nhw'n gwybod beth ydy eu hanfodion ei gilydd, fel petai. Achos mae yna le, wrth gwrs, lle mae NICW yn edrych ar seilwaith dros yr holl le, fel petai, a TfW ar drafnidiaeth, ond wrth gwrs maen nhw'n cydblethu. Mae rôl NICW yn edrych ar bump i 30 mlynedd, a dwi'n meddwl bod budget TfW am bum mlynedd. Felly, mae'n bwysig nad ydy'r rhain, felly, wedi cael eu rhoi ar wahân i'w gilydd, ond mae angen edrych ar sut maen nhw'n cydblethu a beth ydy'r berthynas yna, a beth ydy'r bartneriaeth yna - pwy sy'n gwneud beth a phwy sy'n gwneud beth yn dda. Felly, dwi'n meddwl bod hynna wedyn hefyd yn gweithio ar gyfer pryd dŷch chi'n sbio ar y cyrff eraill i gyd sydd yn dod i mewn i hyn hefyd.
English: Welcome, everyone, to the latest meeting of the Health, Social Care and Sport Committee here in the Senedd. Item 1 is the introductions, apologies, substitutions and declarations of interest. Can I welcome my fellow members of the committee and also state that we have received apologies from Angela Burns? Darren Millar is here on her behalf. We've also received apologies this morning from Dawn Bowden. Can I further explain that this meeting is bilingual? You can use the headphones to hear the interpretation from Welsh to English on channel 1 or to hear contributions in the original language amplified on channel 2. If a fire alarm sounds, that means that there is a fire, so please follow the directions of the ushers.
Welsh: Croeso i bawb i gyfarfod diweddaraf y Pwyllgor Iechyd, Gofal Cymdeithasol a Chwaraeon yma yn y Senedd. O dan eitem 1 mae cyflwyniadau, ymddiheuriadau, dirprwyon a datgan buddiannau. A allaf i estyn croeso i'm cyd-aelodau o'r pwyllgor a hefyd datgan ein bod wedi derbyn yr ymddiheuriadau arferol gan Angela Burns? Mae Darren Millar yma yn dirprwyo ar ei rhan. Hefyd, dŷn ni wedi derbyn ymddiheuriadau'r bore yma oddi wrth Dawn Bowden. Gallaf i bellach egluro bod y cyfarfod yma yn naturiol yn ddwyieithog. Gellid defnyddio'r clustffonau i glywed cyfieithu ar y pryd o'r Gymraeg i'r Saesneg ar sianel 1, neu i glywed cyfraniadau yn yr iaith wreiddiol yn well ar sianel 2. Os bydd y larwm tân yn canu, mae hynny'n golygu bod yna dân, felly dylid dilyn cyfarwyddiadau'r tywyswyr.
English: So, we will move on to item 2 on the agenda, which is our inquiry into rural healthcare. This, of course, is an opportunity to ask the Minister about some issues that were raised during that wonderful evidence session we held before Christmas with Dr John Wynn Jones, a professional in the field and who has also been a GP, in his time, in Montgomery and who therefore knows quite a lot about the area of rural healthcare. So, we have received all kinds of evidence beforehand, and, as usual, we'll go straight into questions. The first questions are from Neil Hamilton.
Welsh: Felly, gyda chymaint â hynny o ragymadrodd, fe wnawn ni symud ymlaen i eitem 2 ar yr agenda ac ein hymchwiliad ni i mewn i ofal iechyd gwledig. Dyma, wrth gwrs, gyfle i holi'r Gweinidog am rai materion a godwyd yn ystod y sesiwn dystiolaeth fendigedig yna a gawsom ni cyn y Nadolig gyda Dr John Wynn Jones, arbenigwr yn y maes - meddyg teulu sydd hefyd wedi bod yn feddyg teulu yn ei amser yn Nhrefaldwyn ac yn gwybod cryn dipyn am faes gofal iechyd gwledig. Felly, dŷn ni wedi derbyn pob math o dystiolaeth ymlaen llaw, ac, fel sy'n arferol, awn ni'n syth i mewn i gwestiynau. Mae'r cwestiynau cyntaf o dan ofal Neil Hamilton.
English: Thank you, Neil.
Welsh: Diolch, Neil.
English: Happy? Turning now to issues regarding developing the rural workforce, and these questions are from Helen Mary Jones.
Welsh: Hapus? Troi nawr i faterion yn ymwneud â datblygu'r gweithlu gwledig, ac mae'r cwestiynau yma o dan ofal Helen Mary Jones.
English: David Rees next.
Welsh: David Rees nesaf.
English: Okay? Turning now to the costs of rural healthcare. Helen.
Welsh: Ocê? Troi nawr at y mater o gostau gofal iechyd gwledig. Helen.
English: Thank you very much. Time has come to an end, so I will bring this session to a close. Thank you very much to the Minister, Vaughan Gething, for his evidence, and thank you to Simon Dean, who is the deputy chief executive for NHS Wales, and for your paper beforehand. Thank you very much to both of you. You will receive a transcript of the discussions in order for you to check they are factually accurate. Thank you very much.
Welsh: Diolch yn fawr. Mae'r amser ar ben, felly fe wnawn ni dynnu'r sesiwn i'r diwedd. Diolch yn fawr iawn i'r Gweinidog, Vaughan Gething, am ei bresenoldeb a'r dystiolaeth hefyd. Diolch i Simon Dean, dirprwy brif weithredwr gwasanaeth iechyd Cymru, am ei bresenoldeb hefyd, ac am y ddarpariaeth o'r papur ymlaen llaw. Diolch yn fawr iawn i chi'ch dau. Mi fyddwch chi yn derbyn trawsgrifiad o'r trafodaethau er mwyn i chi allu gwirio eu bod nhw'n ffeithiol gywir. Diolch yn fawr iawn.
English: We will move on now to the motion under Standing Order 17.42 (vi) to resolve to exclude the public from the remainder of this meeting. Are Members content? Thank you very much, so we will - . Yes, this is also for the meeting next week when we will be discussing things in private at that point. Thank you very much.
Welsh: Fe wnawn ni symud ymlaen nawr, a chynnig o dan Rheol Sefydlog 17.42 (vi) i benderfynu gwahardd y cyhoedd o weddill y cyfarfod hwn. Ydy Aelodau'n gytûn? Diolch yn fawr, felly fe wnawn ni symud i mewn i - . O ie, mae hyn hefyd gogyfer y cyfarfod wythnos nesaf hefyd, pan fyddwn ni yn trafod pethau, so byddwn ni yn breifat yr amser hwnnw. Diolch yn fawr.
English: The first item on our agenda this afternoon is questions to the Minister for Environment, Energy and Rural Affairs, and the first question is from Jack Sargeant.
Welsh: Yr eitem gyntaf ar ein hagenda ni y prynhawn yma yw'r cwestiynau i Weinidog yr Amgylchedd, Ynni a Materion Gwledig, ac mae'r cwestiwn cyntaf gan Jack Sargeant.
English: Thank you. I have regular discussions with the Minister for Economy and Transport about sustainable action required to reduce emissions from transport, for example through work on our Welsh plan to tackle roadside nitrogen dioxide concentrations, and the decarbonisation ministerial task and finish group, which I chair and of which the Minister is also a member.
Welsh: Diolch. Rwy'n cael trafodaethau rheolaidd gyda Gweinidog yr Economi a Thrafnidiaeth ynglŷn â'r camau gweithredu cynaliadwy sydd eu hagen er mwyn lleihau allyriadau trafnidiaeth, er enghraifft, drwy waith ar ein cynllun Cymreig i fynd i'r afael â chrynodiadau nitrogen deuocsid ar ymylon ffyrdd, a'r grŵp gorchwyl a gorffen gweinidogol ar ddatgarboneiddio, a gadeirir gennyf, ac y mae'r Gweinidog hefyd yn aelod ohono.
English: Thank you, Minister, for that, and I welcome this opportunity to ask my first question to you in this Chamber. I'm sure the Minister will agree with me that plastic pollution levels are an issue globally, but Wales has an opportunity to lead from the front. Sometimes, we also need to look elsewhere as to how we think differently about transport. In Surabaya, Indonesia's second largest city, decision makers have come up with a different way to encourage residents to recycle waste, giving free bus rides in exchange for used plastic bottles. Under a scheme launched by Surabaya in April, communities can ride red city buses by dropping off plastic bottles at terminals or directly paying for a fare with bottles. Llywydd, a two-hour bus ticket costs 10 plastic cups, or up to five plastic bottles, depending on their size. The city hopes to meet their ambitious target of becoming a plastic-free city by 2020. Alongside the Government investing in the future of technology and green transportation, will the Minister also discuss with the Minister for economy, as well as local government leaders, how we might be able to replicate a similar system in pilot areas here, which falls in line with our future generations Act?
Welsh: Diolch, Weinidog, a chroesawaf y cyfle hwn i ofyn fy nghwestiwn cyntaf i chi yn y Siambr hon. Rwy'n siŵr y bydd y Gweinidog yn cytuno â mi fod lefelau llygredd plastig yn broblem fyd-eang, ond mae gan Gymru gyfle i arwain. Weithiau, mae angen inni hefyd edrych yn rhywle arall o ran sut rydym yn meddwl am drafnidiaeth mewn modd gwahanol. Yn Surabaya, y ddinas fwyaf ond un yn Indonesia, mae'r bobl sy'n gwneud y penderfyniadau wedi dod o hyd i ffordd wahanol o annog trigolion i ailgylchu gwastraff, gan roi teithiau bws am ddim i bobl yn gyfnewid am hen boteli plastig. O dan gynllun a lansiwyd gan Surabaya ym mis Ebrill, gall cymunedau ddefnyddio bysiau coch y ddinas drwy fynd â photeli plastig i derfynfeydd neu dalu'n uniongyrchol am docyn gyda photeli. Lywydd, mae tocyn bws dwy awr yn costio 10 cwpan plastig, neu hyd at bum potel blastig, yn dibynnu ar eu maint. Mae'r ddinas yn gobeithio cyflawni eu targed uchelgeisiol o ddod yn ddinas ddi-blastig erbyn 2020. Wrth i'r Llywodraeth fuddsoddi yn nyfodol technoleg a thrafnidiaeth werdd, a wnaiff y Gweinidog hefyd drafod gyda Gweinidog yr economi, yn ogystal ag arweinwyr llywodraeth leol, sut y gallem efelychu system debyg yn y wlad hon mewn ardaloedd peilot yma, yn unol â Deddf cenedlaethau'r dyfodol?
English: Thank you. It's certainly a very interesting initiative. We had a lively conversation with officials this morning when we were going through the oral questions, and I'll certainly discuss it with my colleague Ken Skates. I think it's also important to discuss it with the Deputy Minister for Local Government and Housing, Hannah Blythyn, who obviously leads on that part of the portfolio, but also local government leaders as well. The Member will be aware that Hannah Blythyn also announced a consultation on the merits of a deposit-return scheme for drink containers earlier this week, and the UK Government are consulting at the same time, but, clearly, plastic is an area where we've done well with our recycling. We have very high recycling rates of plastic, so we want to avoid unintended consequences.
Welsh: Diolch. Yn sicr, mae'n fenter ddiddorol iawn. Cawsom sgwrs fywiog gyda swyddogion y bore yma yn ystod y cwestiynau llafar, a byddaf yn sicr yn trafod hyn gyda fy nghyd-Aelod, Ken Skates. Credaf ei bod hefyd yn bwysig trafod hyn gyda'r Dirprwy Weinidog Tai a Llywodraeth Leol, Hannah Blythyn, sy'n amlwg yn arwain ar y rhan honno o'r portffolio, ond hefyd, gydag arweinwyr llywodraeth leol. Bydd yr Aelod yn ymwybodol fod Hannah Blythyn hefyd wedi cyhoeddi ymgynghoriad ar rinweddau cynllun dychwelyd ernes ar gyfer cynwysyddion diod yn gynharach yr wythnos hon, ac mae Llywodraeth y DU yn ymgynghori ar yr un pryd, ond yn amlwg, mae plastig yn faes lle rydym wedi gwneud yn dda o ran ein hailgylchu. Mae gennym gyfraddau uchel iawn o ailgylchu plastig, felly rydym am osgoi canlyniadau anfwriadol.
English: As we heard at the recent cross-party group on transport, chaired by Russell George, it's buses and heavy goods vehicles that contribute primarily to the diesel pollution. And while lorries get replaced fairly frequently, buses don't. Previously, Welsh Government gave Swansea Council quite a lot of money towards the Nowcaster system - I haven't mentioned it for a while, so I thought it deserved a bit of an airing - and as far as we can tell - somebody may contradict me here - it has not been used to redirect traffic at any point. So, it's, as far as I'm concerned, a failed system. Would Welsh Government consider putting money into helping councils upgrade their public transport, if you like, making that more anti-pollution, rather than investing in these monitors that don't seem to have made any difference?
Welsh: Fel y clywsom yn y grŵp trawsbleidiol diweddar ar drafnidiaeth, o dan gadeiryddiaeth Russell George, bysiau a cherbydau nwyddau trwm sy'n cyfrannu fwyaf at lygredd diesel. Ac er bod lorïau'n cael eu newid am rai newydd yn weddol aml, nid yw'r un peth yn wir am fysiau. Yn y gorffennol, rhoddodd Llywodraeth Cymru gryn dipyn o arian i Gyngor Abertawe tuag at system Nowcaster - nid wyf wedi sôn amdani ers tro, felly roeddwn yn meddwl y dylid ei chrybwyll - a hyd y gallwn ddweud - efallai y bydd rhywun yn fy nghywiro yma - nid yw wedi cael ei defnyddio i ailgyfeirio traffig ar unrhyw adeg. Felly, yn fy marn i, mae'n system sydd wedi methu. A fyddai Llywodraeth Cymru yn ystyried rhoi arian i helpu cynghorau i uwchraddio eu trafnidiaeth gyhoeddus, os mynnwch, a sicrhau ei bod yn fwy gwrth-lygredd, yn hytrach na buddsoddi yn y systemau monitro hyn nad yw'n ymddangos eu bod wedi gwneud unrhyw wahaniaeth?
English: Minister, you mentioned the level of nitrogen dioxide, and you'll be aware of the study being undertaken by Professor Paul Lewis at Swansea University in this regard - figures showing 81 out of 916 places exceeding safe limits, including eight in Carmarthenshire, and one example being the Felinfoel road in Llanelli. What evaluation are you and your officials making of moves like the 50 mph limits on certain trunk roads and parts of the M4 since they were introduced? Are we yet able to see what difference those are making? What recent discussions have you had with local authorities to improve the monitoring of pollution levels, because you will be aware that there are communities that are concerned that they've got levels that they feel may be dangerous but the monitoring just isn't there. And have you given any further consideration to the need for a new clean air Act for Wales?
Welsh: Weinidog, fe sonioch chi am lefel y nitrogen deuocsid, ac fe fyddwch yn ymwybodol o astudiaeth yr Athro Paul Lewis ym Mhrifysgol Abertawe mewn perthynas â hyn - dengys ffigurau fod y lefelau'n uwch na'r terfynau diogel mewn 81 o 916 man, gan gynnwys wyth lle yn Sir Gaerfyrddin, gyda heol Felinfoel yn Llanelli yn un enghraifft. Pa werthusiad rydych chi a'ch swyddogion yn ei wneud o gamau fel y terfynau 50 mya ar rai cefnffyrdd a rhannau o'r M4 ers eu cyflwyno? A ydym yn gallu gweld pa wahaniaeth y mae'r rheini'n ei wneud eto? Pa drafodaethau diweddar a gawsoch gydag awdurdodau lleol i wella'r gwaith o fonitro lefelau llygredd, gan y byddwch yn ymwybodol fod rhai cymunedau'n poeni bod ganddynt lefelau a all fod yn beryglus, ond nad oes monitro'n digwydd yno. Ac a ydych wedi rhoi mwy o ystyriaeth i'r angen am Ddeddf aer glân newydd i Gymru?
English: Thank you. In relation to the five areas that we've got across Wales that relate to the reduced 50 mph speed limit, this is obviously an area that Ken Skates leads on, but I do have one in my own constituency and I know that they are being monitored very closely, but I don't know if any figures have been brought forward as yet. The speed restrictions have been identified as the only measure that will achieve compliance with nitrogen dioxide limit values in the soonest possible time. I think we need to get the message out a bit better. Certainly, the one in Wrexham, people don't understand why we had the 50 mph there, why it wasn't being enforced, was it for safety, was it for emissions. So, I think it's really important that we have signage, and that's something that I've been discussing with my officials. You asked about a clean air Act, and, again, that was something that was in the new First Minister's manifesto that I am looking to deliver on as we take forward this term, looking at what we can do within the legislative programme we have.
Welsh: Diolch. Mewn perthynas â'r pum ardal sydd gennym ledled Cymru o ran y cyfyngiad cyflymder 50 mya, mae hwn yn amlwg yn faes a arweinir gan Ken Skates, ond mae gennyf un yn fy etholaeth fy hun, a gwn eu bod yn cael eu monitro'n agos iawn, ond nid wyf yn gwybod a oes unrhyw ffigurau wedi'u cyflwyno hyd yn hyn. Nodwyd mai'r cyfyngiadau cyflymder yw'r unig fesur a fydd yn sicrhau cydymffurfiaeth â gwerthoedd y terfynau nitrogen deuocsid cyn gynted â phosibl. Credaf fod angen inni gyfleu'r neges ychydig yn well. Yn sicr, o ran yr un yn Wrecsam, nid yw pobl yn deall pam ein bod wedi rhoi'r cyfyngiad 50 mya ar waith yno, pam nad oedd yn cael ei orfodi, ai diogelwch oedd ei ddiben, neu allyriadau. Felly, credaf ei bod yn wirioneddol bwysig fod gennym arwyddion, ac mae hynny'n rhywbeth rwyf wedi bod yn ei drafod gyda fy swyddogion. Fe ofynnoch chi am Ddeddf aer glân, ac unwaith eto, roedd hynny'n rhywbeth ym maniffesto'r Prif Weinidog newydd rwy'n bwriadu mynd i'r afael ag ef wrth i ni symud ymlaen drwy'r tymor hwn, gan edrych ar yr hyn y gallwn ei wneud o fewn y rhaglen ddeddfwriaethol sydd gennym.